analysator
Store norske leksikon,Realfag,Fysikk,Fysikk
Analysator er et apparat til analyse som brukes for å påvise bestanddeler med en bestemt egenskap eller størrelse.
Elektrisk og magnetisk spektrometer brukes som energianalysator og masseanalysator til å velge ut partikler med bestemt energi eller masse.  Pulshøydeanalysatoren brukes til å bestemme størrelsen av elektriske pulser. I optikken brukes prisme- og gitterspektrometer som analysator for å velge ut lys med bestemt bølgelengde. Med en polarisasjonsanalysator bestemmes polarisasjonsretning og polarisasjonsgrad for lys eller partikler. I bølgefysikk benyttes frekvensanalysator for å påvise hvilke enkeltfrekvenser som utgjør svingningene etter harmoniske komponenter.  Spektrumanalysator er et elektronisk måleinstrument som benyttes for måling av frekvens og signalnivå.  Harmonisk analysator er et instrument i fysikken for å måle utslag, frekvens og eventuelt også fasen til en bølge. Les mer i Store norske leksikon fysikk elektronikk elektroniske måleinstrumenter